Madonnaya
Mən doğrusu, bu boşluqda dolaşan 
Məfkurəsiz, sərsərinin biriyəm.
Sən deyirsən - masallarda duyduğun, 
Eşitdiyin əfsanəvi pəriyəm.

Nə lüzum var dəlil, sübut bulmaya? 
Mən hazıram sənin qulun olmaya. 

Heç deyildir gözlərin də bəşəri; 
İnandım ki, sən pərisən, sən pəri!
Tök alnına o avara telləri,
Qoy olayım, bundan betər sərsəri!

Ağlataraq əski, qırıq sazımı, 
Canlatayım bir az, sönük yazımı!

Bu doğrudur, sevda olur əzəli;
Mən şairəm, həyatımdan bezəli. 
Ancaq mən bu fırtmada üzəli, 
Görməmişəm sənin kimi gözəli!

Qoy başına gözəlliyin tacını! 
Könlümdən al qulluğunun bacını!
1922, 17 kanun sani
XX əsrin şeirləri